b'\n_START_ARTICLE_\nJaponski macesen\n_START_SECTION_\nOpis\n_START_PARAGRAPH_\nJaponski macesen je listopadno drevo, ki v vi\xc5\xa1ino zraste med 20 in 40 m tall in ima deblo premera do 1 m. Kro\xc5\xa1nja je \xc5\xa1iroka in sto\xc5\xbe\xc4\x8dasta. Lubje je temno sivo-rjavo do temno rde\xc4\x8de-rjavo in luskasto. Veje so vodoravne, rahlo lokasto upognjene navzgor. Iglice so tanke, dolge med 2 in 5 cm in rastejo v \xc5\xa1opkih po 40-50. Barva iglic je modro-zelena do temno zelena, jeseni pa postanejo izrazito \xc5\xbeivo rumene. Pred zimo odpadejo. Cvetovi so manj opazni, mo\xc5\xa1ki so rumeni, \xc5\xbeenski pa roza-rde\xc4\x8di. V Sloveniji japonski macesen cveti v aprilu. Plodovi so sprva zeleni, nato pa temno rjavi, jaj\xc4\x8dasti, pokon\xc4\x8dni stor\xc5\xbei, dolgi med 3 in 4 cm. Imajo med 30 in 50 lusk, izpod katerih po 4 do 6 mesecih po oploditvi za\xc4\x8dne izletavati seme. Stari stor\xc5\xbei \xc5\xa1e ve\xc4\x8d let ostanejo na drevesu, barva pa se jim spremeni v temno sivo._NEWLINE_Japonski macesen raste do nadmorske vi\xc5\xa1ine 2,900 m._NEWLINE_Znanstveno ime je japonski macesen dobil po nem\xc5\xa1kem naravoslovcu Engelbertu Kaempferju, poznan p aje tudi po sinonimu Larix leptolepis.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nJaponski macesen je raz\xc5\xa1irjen po osrednji in severni Japonski, do otoka Hokaido, kasneje pa so ga zanesli tudi v Evropo, kjer je \xc5\xa1e posebej priljubljen na Irskem in v Veliki Britaniji, kjer zaradi ugodnega podnebja tudi najbolje uspeva. Les je \xc5\xbeilav in obstojen, zaradi \xc4\x8desar se pogosto uporablja v gradbeni\xc5\xa1tvu. Manj\xc5\xa1a debla se pogosto uporabljajo za stebre ograj. Pogosto ga kot okrasno drevo sadijo v parke in vrtove, primeren pa je tudi za vzgojo kot bonsaj.\n_START_SECTION_\nBolezni\n_START_PARAGRAPH_\nJaponski macesen resno ogro\xc5\xbea gliva Phytophthora ramorum, ki se je raz\xc5\xa1irila v Veliko Britanijo ter na Irsko, pojavlja pa se tudi v Sloveniji'